CELEX: 62005TA0109
Language: et
Date: 2011-05-24 00:00:00
Title: Liidetud kohtuasjad T-109/05 ja T-444/05: Üldkohtu 24. mai 2011 . aasta otsus — NLG versus komisjon (Juurdepääs dokumentidele — Määrus (EÜ) nr 1049/2001 — Dokumendid, mis puudutavad avaliku teenuse osutamise kohustustest tulenevaid kuluelemente riigiabi valdkonnas — Juurdepääsu keelamine — Kolmanda isiku ärihuvide kaitsega seotud erand — Ametisaladus — Põhjendamiskohustus — Võrdne kohtlemine — Liikmesriigist pärinevad dokumendid)

9.7.2011   
            
            
               ET
            
            
               Euroopa Liidu Teataja
            
            
               C 204/20
            
         Üldkohtu 24. mai 2011. aasta otsus — NLG versus komisjon
   (Liidetud kohtuasjad T-109/05 ja T-444/05) (1)
   
   (Juurdepääs dokumentidele - Määrus (EÜ) nr 1049/2001 - Dokumendid, mis puudutavad avaliku teenuse osutamise kohustustest tulenevaid kuluelemente riigiabi valdkonnas - Juurdepääsu keelamine - Kolmanda isiku ärihuvide kaitsega seotud erand - Ametisaladus - Põhjendamiskohustus - Võrdne kohtlemine - Liikmesriigist pärinevad dokumendid)
   2011/C 204/34
   Kohtumenetluse keel: itaalia
   
      Pooled
   
   
      Hageja: Navigazione Libera del Golfo Srl (NLG), varem Navigazione Libera del Golfo SpA (Napoli, Itaalia) (esindajad: advokaadid S. Ravenna ja A. Abate)
   
      Kostja: Euroopa Komisjon (esindajad: P. Costa de Oliveira ja V. Di Bucci)
   
      Kostja toetuseks menetlusse astujad: Itaalia Vabariik (esindajad: I. Braguglia ja avvocato dello Stato M. Fiorilli, hiljem M. Fiorilli ja R. Adam ning lõpuks avvocato dello Stato I. Bruni) (kohtuasi T-444/05); Euroopa Liidu Nõukogu (esindajad: B. Driessen ja A. Vitro) (kohtuasi T-444/05); Caremar SpA (Napoli) (esindajad: advokaadid G. M. Roberti, A. Franchi ja G. Bellitti, hiljem advokaadid G. M. Roberti, G. Bellitti ja I. Perego) (kohtuasjad T-109/05 ja T-444/05)
   
      Ese
   
   Nõue tühistada komisjoni 3. veebruari 2005. aasta otsus D(2005) 997 ja 12. oktoobri 2005. aasta otsus D(2005) 9766, millega hagejal ei võimaldatud tutvuda teatavate andmetega, mida ei ole esitatud komisjoni 16. märtsi 2004. aasta otsuse 2005/163/EÜ riigiabi kohta, mida Itaalia on andnud laevaühingutele Adriatica, Caremar, Siremar, Saremar ja Toremar (Tirrenia kontsern) (ELT 2005, L 53, lk 29) selles versioonis, mis on avaldatud.
   
      Resolutsioon
   
   
               1.
            
            
               Tühistada komisjoni 3. veebruari 2005. aasta otsus D(2005) 997 selles osas, milles see puudutab keeldumist juurdepääsu võimaldamisest üksikasjalikele andmetele Caremar SpA lisakulude kohta aastas, mida ta kandis reisijateveo teenuste tagamiseks Napoli-Beverello ja Capri vahelisel liinil nii praamide kui ka kiirlaevadega.
            
         
               2.
            
            
               Jätta hagi kohtuasjas T-109/05 ülejäänud osas rahuldamata.
            
         
               3.
            
            
               Jätta kohtuasjas T-109/05 üks kolmandik Euroopa Komisjoni kohtukuludest tema enda kanda ja mõista temalt välja üks kolmandik Navigazione Libera del Golfo Srl (NLG) nõutud kohtukuludest, jätta nimetatud äriühingu kanda kaks kolmandikku tema enda kohtukuludest ja mõista temalt välja kaks kolmandikku komisjoni nõutud kohtukuludest.
            
         
               4.
            
            
               Jätta kohtuasjas T-109/05 Caremari kohtukulud tema enda kanda.
            
         
               5.
            
            
               Tühistada komisjoni 12. oktoobri 2005. aasta otsus D(2005) 9766.
            
         
               6.
            
            
               Mõista kohtuasjas T-444/05 kohtukulud välja komisjonilt.
            
         
               7.
            
            
               Jätta Itaalia Vabariigi, Euroopa Liidu Nõukogu ja Caremari kohtukulud nende endi kanda.
            
         
      (1)  ELT C 106, 30.4.2005.